Rae raba

Rae raba on raba Harju maakonna Rae vallas. 

Halduslikult asub Rae raba Rae küla ja Soodevahe küla territooriumil. Raba põhjaosa külgneb Tallinna linnaga, täpsemalt Tallinna lennujaama maandumisrajaga. Lõunas piirneb Rae raba Vaskjala–Ülemiste kanaliga.

Rae raba asub Põhja-Eesti platool madalas nõos. Raba on tekkinud mandrijää taandumise järgse jäänukjärve kinnikasvamisel.OÜ Inseneribüroo Steiger. Harju maakonna Rae valla Rae ja Rae 2 turbatootmisalade
kuivendamise ja kuivendusvee ärajuhtimisega Rae-Lagedi peakraavi kaasneva keskkonnamõju hindamise aruanne. Tallinn 2014, lk. 17

Raba on nime saanud Rae mõisa järgi. Raba pindala on 10,8 km².Tallinn. Lühientsüklopeedia. Tallinn: Valgus, 1979, lk.273

Raba lõunaserval, Vaskjala–Ülemiste kanali ääres asub Eesti tõenäoliselt üks vanemaid rauasulatuskohti (Rae rauasulatuskoht), kus toodeti rauda juba varasel rauaajal.Rae valla virtuaaltuur Rauasulatuskoht on arheoloogiamälestisena kantud kultuurimälestiste riiklikku registrisse.Kultuurimälestiste riiklik register. Mälestis nr 18852, Rauasulatuskoht

Rae raba turbalasundi paksus on keskmiselt 3,2 meetrit, suurim paksus 6,8 meetrit.

1960.–1980. aastatel raba kuivendati kuivenduskraavide rajamisega.Rae Vallavolikogu 13.04.2010 määrus nr 17 "Rae valla jäätmekava 2010–2014 kinnitamine"

Raba idaosas on turbatootmisalad (Rae ja Rae2), kogupindalaga 370 ha, kus turvast kaevandab AS Ahtol.

Viited

 Välislingid 
Rae valla virtuaaltuur. Vaatamisväärsused. Rae raba
Karjäärid – Mäeinstituudi teemaleht. Rae turbaraba
Tiit Kändler. Rae turbavälju ohustavad hapuoblikas ja kahjutuli. Eesti Päevaleht, 2. juuni 2000
Reisijutud.com. Rae rabarada
Rae raba orienteerumiskaart Eesti Orienteerumisliidu andmebaasis

Kategooria:Harju maakonna sood
Kategooria:Rae vald